
A magyarok ősanyja. 

— • Hísiórids ének. — 

Lassan, a szövegéhez alkalmazkodva. 

Ázsiában, ciprusfából nagyerdő. 
Teremtéskor ültette a Teremtő. 
Nagyerdőben kerek kis tó, — nem látszik. 
Dula király két leánj^a ott játszik. 

Egyik leány barna mint a széntőke; 
másik mint a buza-szalma oly szőke. 
Mind a kettő szép, mint Jákob szent álma. 
mind a kettőt száz kisasszony szolgálja. 

Két fia volt az óriás Ninjródnak. 
Ezek egyszer aranyszarvast hajszoltak. 
Aranyszarvas elveszett az erdőbe: 
beugrott a kerektói fürdőbe. ' 

Danolgatnak a fürdőző leányok. 
A holdvilág épp odasütött reájok. 
Nagybámulva hőkölnek a legények. 
Magyar súgja: „Isteitücsse tündérek!" 

Szétint Hunyor: „Csöndes szájjal legyetek? 
a tó körül lassan körbe menjetek! 
te meg öcsém nézz szét a sok menyecskén l'^ 
Felel Magyar: „Azt a szőkét szeretném!" 

A legénység körülkerül titokban, 
s mint a macska az egérre kirobban. 
Sikoltoznak a leányok s futnának; 
szárnyok volna, bizony el is szállnának. 



,y Google 



— 7 — 

Csak egy leány áll nyugodtan magába: 
haja szőke, mint a búza szalmája; 
gyönge testét selyemfátyol takarja. 
Magyar gyorsan a nyeregbe ragadja. 

Piros hajnal föltetszik a pusztába. 
A paripa habot hány már futtába. 
Magyar a mént ballagóra engedi, 
s a királylány gyönge arcát fölfedi. 

— Élsz-e rózsám, foglyul esett kis tündér! 
Haragszol-e, hogy ölembe kerültél? 
Ha haragszol, a paripám megfordul, 
de utánad, hej, a könnyem kicsordul. 

Felelt a lány: — Én mindezt megálmodtam: 
Egy hatalmas sas rabolt el álmomban. 
Ringatózva vitt a magas egekbe, 
s gyönyörködve nézett az én szemembe. 

S így szólt tovább: Olyan vagy, mint az a sas: 
orrod sasorr, karod erős, mint a vas! 
a nézésed mély, mint a sas nézése . . . 
. . . S gyönyörködve nézett föl a szemébe. 

(19Ö2) 

A BEJÖVETEL. 

Honnan jöttek a magyarok tiz és félszáz éve? 
Honnan jön a nagy üstökös csillag fel az égre? 
S honnan jön a földrengetö, villámszóró vihar? 
Európa kapujánáí áll millió magyar. 
Európa kapujánál fegyver-erdő fénylik. 

— Kik vagytok és mit akartok? — ott a muszkák 

[kérdik. 

— Atillának unokái: örökünkbe szállunk. 
Adtok nekünk szabad utat, vagy magunknak 

[vágjunk? 

Összepillant nagy sápadtan a muszkák sok vénje. 

— Adunk nektek szabad utat Isten legszebb népe, 
Adunk nektek szabad utat Kiev városáig, — 
tovább aztán hogy' mehettek, majd ottan meg- 

[válik! 

Megindul be a magyar nép tengernyi nagy árja: 
mint valami ezüst-nádas csillog a sok dárda; 
közepén meg mintha rengő rózsa-sziget volna, 
a szép magyar asszonyokat ökrös szekér vonja. 
Lódübörgés, fegyvercsörgés, dal és zenelárma, 
csengő-csengés, kacaj, beszéd, kürtök harsogása, 
egy-zsi vajjá elegyíti a sereg két szárnyát. 

Elől megyén fehér lovon a hatalmas Árpád. 



Hányiveti gőgös ember a kievi herceg: 
alánéz a bástyájáról, és imígyen henceg: 

— Lóduljatok vissza innen, kutya meg a mája! 
Az én földem nem országút, hogy mindenkijárja! 

Megáll Árpád a fal előtt aranyos ruhában. 
Reszket a nagy gyémánt-forgó ezüst-sisakjában. 
Int. S elnémul mögötte a hadak minden sora^ 

— Ez a nép csak előre megy, visszafelé soha! 
s ahol országút még nincsen, majd tapos magának! 

így szól Árpád. S mennydörgés a visszhangja 

[szavának. 
Kardja villan, s a seregnek ezt kiáltja: Rajta! 
Fölviharzik a förgeteg: száll ezernyi rajba. 

A hágcsókon, mint a méhek gomolygó tömege, 
ellepik a vár falait: nyüzsögnek fölfele. 
Ember embernek a hátán, a tégla se látszik; 
Ijedtében a sok muszka a pincébe mászik. 

— Rajta! — kiált a herceg is, de a katonái 
alig birnak félelmükben a lábukon állni. 
Döng a kapu, omlik a fal, remeg még a föld iS ! 
A kiévi herceg arca sárga is meg zöld is: 
Kapkod ide, kapkod oda, rikkant a hadának: 

— Előre hát! - Bizony azok inkább hátra látnajk. 
Ki is merne szembeszállni ilyen fene néppel, 
mely vezére egy szavára zivatarképp kél fel. 

S mintha szárnyas tigris volna, úgy repül a falra, 
s mintha yillám volna kardja, úgy vág jobbra 

[balra. 
Köböl legyen, aki őket egyhelyen bevárja, 
vagy legalább vasbádogból a harci-nadrágja. 
Nem volt köböl a sok muszka, bádog se volt rajta: 
ráklélekkel ottan hagyta vezérét a bajba'. 
És a magyar úr lett volna egy kardcsapás nélkül, 
ha a zsoldos kün hadsereg elő nem áll végül. 

A világot kúnök tárták akkor bátorságbaíi. 
Szanaszéjjel élt a kún-nép, szomorún, hazátlan. 

Elszegődtek ide-oda zsoldos védeleiruiek. 
Ezek aztán a magyarral szembe nézni mertek. 

Mint mikor a tölgy erdőre zúgó orkán támad, 
s gyökerestől kifordítja a nagy erős fákat, 
s hull a mennykő, leszakított sziklák dübörögnek, 
ésportenger borítja e harcát mennynek földnek, — 
ilyen orkán volt a magyar, hogy a kunra támadt. 
Vérszemet kapott a többi népe is a várnak: 
a kunoknak háta mögül nyilaztak pogány ul, 
s égő szurkot sütögettek le a vár falárul. 

Vitéz volt a kun egyszálig, jól állta a harcot, 
mégis ez a nagy csatázás csupán délig tartott: 
mikor a nap delelőre megállott az égen, 
ott könyörgött már a herceg Árpád előtt térden. 
Ott könyörgött, mint a koldus, kezét Összetéve: 

— Ne vedd el az életemet, magyarok vezére ! 

Árpád komoly pillantással mérte őtet végig: 

— Lovam elé! Csatlósom lesz Atilla földéig! 

Itt egy kicsit megpihentek, lovat abrakoltak; 
maguk is a bogrács mellett vígan falatoztak. 

Ami adót hamarjában Kievre vétenek, 

három arany verte markát minden közvitéznek. 

Három arany meg egy kulacs tüzes, nemes ó-bor. 
Bizony föl is kortyantottak némelyek a jóból. 

Amikor a kieviek vissza takarodtak, 
előálltak vezérei a szétvert kunoknak: 
— Dicső Árpád, Isten tartson, — imígyen szólá- 

[nak, — 
láttuk nem fajult eí vére a nagy Atillának. 
Hazátlanok vagyunk mink is, világbolygó népek, 
csatlakoznánk zászlód alá, ha meg nem vetnétek. 

Felelt Árpád: 

— Derék kunok, világ katonái, 
vitézségtek nem fog többé idegent szolgálni: 
lobogótok illik a mi lobogóink mellé, 
hős kardotok illik a mi fegyvereink mellé; 
testvérekként jöttök velünk Atilla földjére, 
s testvér-osztály lesz kardotok megérdemelt bére. 
Itt a kezem: amint a föld birtokába lépek, 
az Alföldön örök hazát kerekítek néktek. 

Tas vezér a kürtjébe fújt: indulót jeleztek. 
Árpád lovát vezette az alázatos herceg. 

A BUDVÁRI GYŰLÉS. 

(Ezelőü ezer esztendővel.) 

Erdély hegyormain máglyatüzek égnek. 
Láttokra megsápad orcája a népnek. 
Lóra székely, lóra! Szaporán Budvárra! 
Hívja az országot Erdély rabonbánja! 

— Háborút hírelne? — Nem hordatott kardot. 

— Házasítja talán a fiát, Apoltot? 

— Tűzlánggal nem hívnak menyegzőre népet. 

— Hátha a várára gyászkópját tüzének? 

— A jóslat azt tartja nem fog ö elmúlni, 
míg két hajnalt nem lát egyszerre pirulni. 

— No már akármi, de nagy hír űl Budváron! 

Gyűlnek, gyülekeznek fegyverben, lóháton : 
a hosszü-szakállif méltóságos bánok. 

nagysüvegü gyulák, bírók és horkászok, 

nyalka fiatalok, vaskezü leventék, 

(vállukon röpködnek farkasbőrös meiiték ;) 

aggok is eljöttek díszben és kardosán. 

(Ülnek a lóháton nagyfiatalosan.) 

Zászlók a tornyokon. Hát lenn a vártéren, ^ 

Zandirhám sátorán mi leng oly fehéren? '. 

Atilla zászlója ! a szent ősi zászló ! 

kiterjesztett szárnyú aranysassal játszó ! 

Vagy leszünk, vagy veszünk: itt a napok napja! 

Aggodalmas kérdés susog jobbra-balra. 

Mert mikor Atilla zászlaját kibontják, 

Isten tenyerében érzi a nép, s.oi*sát. 

Gyűlnek, gyülekeznek. Megtelik a; térség. 
Ablakon, erkélyén, tarka asszonynépség. 
A fák ágait meg, mint csertes verebek, 
lepik a gyerekek. 

Amikor Zandirhám a trónjára lépett, 
elcsittült a zajgás : néztek a vitézek : 
két idegen ifjú (követ vagy jövevény?) 
állt az emelvényen, Zandirhám jobbfelén. 
Süvegükön forgó, párducbőr vállukon^ 
aranycsattos sárga csizma a lábúkon ; 

karcsú derekukon napkeleti kardok. 

Az egyik egy összegöngyölt zászlót tartott. 

— Kik ezek? Mik ezek? Honnan pottyanának? 

— Mintha főnemesek hősei volnának ! . 

— Mégiscsak követek ! De honnan jövéiiek ? 
Kérdésre kérdéssel így felelgetének. 

Eközben a térfen föllángol a máglya. 
Előlép a táltos : karjait széttárja : 

Isten! Isten! Isten! 
fenn a napos égben ! 
áldd meg nemzetünkét 
a jövendőjében ! 

A szent fapoharat kezébe emelte : 
- imádságot vagy mit börbitélt felette ; 
loccsantott belőle a tűzre, a földre. 
Tokaj szíoborával volt az telétöltve. 
(Hej, nagy története van e fapohárnak !) 
Ami benne maradt, nyujtá Zandirhámnak. 
Zandirhám a bajszát kétfelé törülte, 
poharat a népre fölemelintette : 
„Iszony mindnyájunknak az egészségére l"" • 
Az istentisztelet ezzel véget ére. 

Most Zandirhám lép a t»ónpad elejére. 
Kardra támaszkodva áll és néz a népre. 
(Mintha volna mesék fehér Tél királya!) 
Fojtott csend vár az agg rabonbán szavára. 
Végre szól: 

— Fiaim, vitézlő székelyek ! 
most az egyszer nem bajt, örömet hirdetek ! 
Kicsiny országunkra piros hajnal támad : 
első követei, nézzétek, itt állnak! 

Mint mikor szellő leng, zöld búzatáblára, 
s hamvas kalászokat borzol a szél szárnya, 
igy fut át egy édes borzongás a népen, 
óh, mert a szerencsét feledték ők régen ! 

Zandirhám folytatja : 

— Messze Ázsiába' 
új gyümölcsöt érlelt Bendegúznak fája : 
új nemzet sarjadott, velünk egyvér nemzet, 
milyet a jó Isten többet nem teremtett ! 
Annyian vannak, mint a csillag az égen ! 
Útra keltek most a tavasz kezdetében : 
jön- jön a csillagraj ! Atilla földjére ! 
ennek a nemzetnek igaz örökébe! 

Égett már minden arc, lángolt minden ember; 
a nép öröme most fölviharzó tenger. 

Süvegek röpdösnek, kardok kivillannak: 
„Éljenek! éljenek! Csakhogy itten vannak!' 
Szemek könnyben úsznak, szívek égi lángban. 
Sohse volt ily öröm szép Erdély országban ! 

A két ifjú követ süvegét levéve, 
mosolyogva hajlong az örömzengésre. 
De int az örebbik, hogy kíván szólani. 
Légydongást is mostan lehetne hallani. 

.Jó atyámfiai !** 

Többet nem mondhatott. 
E szókra az öröm új lángokba csapott. 
A kő is kiáltott, föld is lelkendezett : 
— Atilla nyelvén szól ! Testvérnép érkezett ! 

S percekig tartott, míg elcsittúlt az éljen, 
és csak belül zajgott mindenek szívében. 
Az ifjú folytatta : 

— Amint hallottátok : 
Keletrül követül érkeztünk hozzátok. 
Nemzetünk megindult, messze Ázsiából, 
Atilla fészkéből : Nagy-Magyarországból. 
Jöttünk, mint a vízár, minden tért elöntve, 
jöttünk, mint a tüzes vihar, mennydörögve ; 
jöttünk, mint sebesen iramló hullámok, 
jöttüiüv, mint paripán nyargaló villámok. 

S miképpen a vihart futó szél előzi, 

hírünk a népeket alázatra győzi : 

hajlanak, mint fűszál ; ki nem hajlik, roppan ! 

így büszke Kiev is meghevert a porban. 

Már Lodomér híres fennelgő vezére, 

hajadon fővel jött Árpád úr elébe ; 

(ialícia önként kapuját kitárta, 

s mezítláb, térdelve várt ránk a királya. 

Árpád jobbot nyújtott : 

— Szívem a kezemben ! 
Ne múljék melegé a lengyel kezekben! 
Arany ezüst marhád én el nem kívánom, 
csupán utat engedj át a két határon". 



. . . Mert nem indultunk ám rongy koldus-tur- 

[bával ! 
(iulyát se cserélnénk fél Európával ! 
Mégis a barátság szívességen épül: 
három ezer fejszést elfogadtunk végül, 
Három ezer fejszés, mintha menny dörögne, 
Kárpát őserdejét irtja dübörögve. 
(Széles országút kell Árpád nemzetének!) 
Ott hallottuk meg, hogy testvéreink élnek. 
S ideküldött Árpád üdvözlő jószóval, 
S ezzel a zászlóval". 

Itt a selyemzászlót széjjellebbentelte. 
A ráhimzett turult szellő lebegtette. 
Rokonságot vallott a turul a sasra, 
mint acél a vasra. 

De már a kél magyart a trónról lekapták : 
összeölelgették, összecsókolgatták. 
Kérdezték : Hogy hínak ? Van-e feleséged ? 
Hány éves vagy öcsém ? Isten tartson téged ! 

S míg a két kezöket százan szorongatták, 
más százan meg őket kulacscsal kínálták. 



^ 

A HET VEZÉR. 

Kékfekete bársony az ég teteje, — 
abba ragyog a nagy Göncöl-szekere. 
Nótát mondok a nagy Göncöl-szekérről, 
vagyis inkább a hét magyar vezérről. 

Árpád volt az első vezér, a legfő; 
szeme mint az oroszláné rettentő; 
kardja, mint az istennyila ugy vágott! 
Ki is vágott minekünk egy országot. 

Árpádnak az öregapja Előd volt, 
de biz abban sámsoni nagy erő volt: 
rezes kopja száz esztendős kezébe: 
unokáját üstökösként kisérte. 

Kendé-nek is fehér volt már a feje, 
mint őszszel a .vén havasok teteje; 
de nagyokat rikoltott a csatában: 
„Fiatalság, ezt csináld meg utánam!'* 

Ónod vezér akkor sem állt leghátul, 
ha ész kellett, még pedig a javnbul : 
Ónod vezér süvegében elég volt, 
mikor, az a süveg Ónod fején volt. 

Tas vezér is gyöngy hirt hagyott magárul: 
Marót királyt nadrágolta pogányul, 
Ö volt apja a dicső nagy Lehelnek, 
kinek kürtjét Jászberényben emeld meg! 

Várak ellen Huba vezér járt hadat, 
vas-kosokkal döntögette a falat. 
A cseheket kidobálta Nyitrából: 
„Coki bratye, az Atilla várából!" 

Vezérek közt Tétény volt a hetedik. 
Aranynyal kék felirni a tetteit! 
Mint Erdélyért nem harcolt úgy seholse. 
Azóta se veszett abból egy hold se! 

Kékfekete bársony az ég teteje. 
Hét fényes kard a nagy Göncöl-szekere: 
a hét vezér, mikor oda feltérult, 
beleszúrta a bársonyba emlékül. 



d^ 

A BÁNHIDAl VECSERNYE. 

Napnyugtakor végeszakadt a nagy harcnak. 
Úgy hevert a tót, mint a széjj elszórt asztag, 
úgy hevert a mezőn halmokban, százával. 
Köztük Szvatopluk is, véres koronával. 

A magyar megtörli homlokát és kardját. 
Táltosok a sziklán a szent-tüzet rakják. 
A nap helyett mostan az világít széjjel: 
sebesültet gyűjt az asszonynép ez éjjel. 

S míg a csendes és bús munka tart a téren, 
máglyánál a táltos-föpap áll fehérben. 
És így imádkozik: 

„Mennyben lakó Urunk! 
Győzelmes zászlónkkal elibéd borulunk. 
Te vezéreltél ki messze Napkeletről, 
mint ahogy a darvak szállnak a hegyekből. 

s hogy leereszkedtünk Atilla földjére, 
te voltííl mindig a hét vezér vezére. 
Óh, kérünk, vess véget vándorlásainknak! 
Hadd tűzzük le végképp sátor-rudainkat! 
S ha törnek is reánk olykor erős vészek, 
csak legyünk, mint fán a szél-ingatott fészek, 
de ne hányódjunk el, ne szóródjunk sárba, 
maradjon a miénk e föld rónasága!'' 

Vezérek, főurak mind ott körül állva 
Ügyelnek. A főpap felhág a nyírfára: 
és beburkolódzva a lombok zöldjébe, 
hallgató orcával mereng fel az égre. 

Percekig tartó mély csendben áll a főpap. 
Istennel beszél most, Istentől igét kap, 
s bár hunyva a szeme, lát a jövendőbe, 
mint ahogy a nap lát, felhőn át a földre. 

De im hárul a lomb: kifordul belőle. 
A tűznek világa befényli agg arcát. 
Kiált: .,E föld neve mától: Magyarországi" 

Örvendő morajlás száll át a táboron, 
s ezer tekintet áll az öreg főpapon. 

Folytatja ez lassan, hunyt szemmel beszélve, 
mintha a messzeség mély ködébe nézne: 

„Látom az időnek végtelen ölében 
népünket virulni árnyékban és fényben . . . 
Látok a bölcsöktől a halál partjáig . . . 
Látom: a gyermekbőr férfi s agg mint válik, 
s roskadó agg körül új nemzedék mint kél: 
gyors nyomon követi egymást tavasz és tél . . . 
Sátorból a nemzet költözik kőházba ... 
Nyugoti módival ruháját tarkázza . . . 
Vezére fején ím arany fénye reszket . . . 
Jobbjában tart kardot, baljában keresztet . . .'' 

Itt elállt egy percre, elakadt a szóba, 
mint az éji szekér, ha jut zakkanóba. 
Seregnek hallatszik halk megmordulása. 
Táltosok halványan bámulnak egymásra. 
A főpap folytatja jövendő-nézését: 

„Látom városoknak fölfehéredését: 
folyók oldalán, mint egy-egy csoport gomba, 
házak sokasodnak! népük nyüzsgő hangya... 
S mintha az országot nagy zöld szőnyegekkel 
terítgetné be a földmívelő ember: 
érik a gabona; hegyek oldalába 
szőlőt pirosít az őszi nap sugara. 

Látom : királyoknak gyakor változását . . . 
Nyugaton a magyar sírját hogyan ássák! 
Látok egy nagy királyt: feje fényes, holdas.. 
Látok egy más királyt: mindig könyvet olvas.. 
Látok egy vak királyt: vezetője asszony... 
S mindig vér . . . mindig vér . . . rút testvéri 

[harcon . . 
óh, de mi sötétlik reánk napkeletről?! 
szörnyű sáskatábor száll-e a hegyekből?! 
Nem sáska: tatárhad dúl e szép hazában . . . 

Földet szánt egy király, sarkig sötét gyászban.' 

Itt az öreg táltos ismét elhallgatott: 
orcáján egy könycsepp legurult, csillogott. 
Azután folytatta fátyolozott hangon: 

„Újra élet zöldül a vérázott hanton . . . 
Jönnek más királyok: barnák, idegenek... 
Duna táján erős várak kereklenek . . . 
Most Dél felől támad időnkint zivatar: 
lófarkas zászlókkal, földön járó vihar . . . 
Hosszú nagy időn át magyar áll a gáton . . . 
Senki nem segíti ezen a világon! 
De a magyar él! él! Mint az irtott erdő: 
levágott fatörzsből új sarjadék felnő . . . 

Századokon által mindig verekedve, 
nem megy fehér hajjal férfi az egekbe." 

Elhallgat a főpap s néz soká sötéten. 
Vájjon mit néz, mit lát az idő mélyében? 
Hol piros, hol sápadt v^n komor orcája. 
Végre szól keserűn, a fejét megrázva: 

„Isten urunk ott fenn, a csillagos égben, 
könyörülj e népen! 

Hordjunk kardot, ha már ez sorsunk e földön, 
de a szolgaságtól ments meg mindörökkön!" 

KINIZSI PÁL. 

Kaszás csillag messze-ragyog, messze-néz, 
Kinizsi Pál, az volt ám csak a vitéz ! 
Dicső nevét kilenc ország ismerte. 
Mátyás király csak fiamnak nevezte. 

A töröknek ma is reszket a térde, 
ha Kinizsi neve száll a fülébe ; 
hát még mikor színről-színre láthatta, 
eget-rázó ordítását hallotta! 

Acélból volt az ő harci dolmánya ; 
sárgarézből a sarkantyús csizmája; 
buzogányán csak az ólom félmázsa. 
Dőlt is attól a sok török rakásra! 

Két nagy kardot szokott fogni kezébe, 
így rontott a pogány török fejére ; 
ü lábával egyet-egyet toppantott; 
haragjában egyet-egyet kurjantott. 

Nem nevelték öt selyembe, bársonyba: 
legény vót csak a kinizsi malomba. 
F<?gyver helyett emelgetett zsákokat. 
Csókolgatta a kinizsi lányokat. 

Arra niarsol Mátyás király serege. 
A seregnek vagyon cudar melege. 
Magyar Balázs megállítja a lovát: 

— Mónár-legény, vizet adj, az angyalát ! 

Szól a molnár : „Tedd a kupát tánVérra, 
s tisztelettel nézz a tiszti gallérra !" 
Pali legény fordul egyet csáléra : 
másfél-mázsás malomkő a tányéra. 

— Tyű, a lelkét a vasgyúró apádnak, 
Pali fiam, állj be közénk huszárnak ! 

— Kapitány úr, mindig errül álmodtam : 
törökverő huszár voltam álmomban ! 

Ettül fogvásl török, lengyel, cseh, morva, 
mindig avval esett be a pokolba : 
„Nem jöttem én a magam jószántából : 
Kinizsi Pál küld ide a csatából !" 

Kenyérmező, Erdély legszebb mezeje, 
törökvérrel pirosra van befestve. 
Itt Báthory lefordul a lováról: 
gondolkodik immár a mennyországról. 

Kinizsi Pál hangja dördül a réten : 

— „Hol vagy István? hol vagy kedves vezérem?** 
Holtak közül felmozdul egy félhalott: 

— „Kinizsi Pál, jóbarátom, itt vagyok !" 

Dolog után jól esik a vacsora. 
Vacsoránál vigan sipol a duda. 
Kinizsi Pál félrevágja süvegét: 

— Táncolhatnám : hozzatok egy menyecskét ! 

— Aranyért sincs menyecske e vidéken: 
elbujt a nép a töröktől féltében. 
Táncolj magad, vitézeknek virága! 

— Táncoljon a táncos kecske magába! 

„Ide azt a szoknyás basát, ha nincs más! 
Ugratósat fújj a sipon f uruglyás ! 
Hadd mondja el ez a török az égben : 
hogy mulatott Kinizsi Pál Erdélyben !" 

Ötven csata, ötven dicső győzelem, 
gróf Kinizsi főispán lett Temesen. 
De nem olyan téntanyaló főispán, 
hanem mint a fennvirrasztó oroszlán ! 



^ 



,y Google 



KORVIN JÁNOS. 

Futott a csatából Mátyás király íia: 
Kinizsivel nem is lehetett vívnia. 
Fejét csak éjfélkor mosta ki a vértől. 
S akkor keserű könny csordult a szeméből: 

Óh elvakult nemzet! Kígyószivü papold! 
Apám emlékére de rátapodtatok! 
Legyen hát az áldás amint imádkoztok: 
idegen a király, ha idegent hoztok! 
Idegen! idegen! ki magának kapar! 
aki sohse mondja: Nemzetem a magyar! 
Panaszodra siket, vigaszodra néma, 
lelkében is balog, nagy lépésre béna! 
Ha édesnek mondod, érezd keserűnek, 
ha apádnak mondod, mostoha-kezűnek, 
s ha mondod: a királ\^ a leghívebb barát, 
ellenséges fogát vicsorítsa reád! 

Bánatot szántsatok! Könnyeket vessetek! 
Mátyásról sóhajtva így emlékezzetek! 
S ha kínja nöttével sörényét borzolván 
megrázná a láncát a fölkelt oroszlán, 
sápadtan írja le az idők írója: 
„A magyar szabadság fája a bitófa.'* 

ÉJJEL A TISZÁN. 

Feljött a hold a Tiszára. 
Csend borult a fürQ, fára, 
Szeged alatt a szigetnél 
áU egy ódon halász-bárka. 

Holdvilágnál fenn a bárkán 
halászlegény ül magában: 
ül magában, s furulyái; 
furulyái az éjszakában. 

A Tiszára a sötétség 
gyászfátyolként terül hosszan; 
gyászfátyolon a csillagok 
csillogdálnak gyémántossan. 

Talán épp a bárka alatt 
lenn a vízben, lenn a mélyben, 
fekszik egy nagy halott kiráh', 
halott király réges-régen. 

Koporsója arany, ezüst, 
s vasból van a burkolatja. 
És a hármas koporsóban 
a király a dalt hallgatja. 



^ 

AZ OREGHONVED. 

Öreghonvéd, fakó panyókás sipkában 
ballagdál űz utcán csönáes egymagában. 
A szakála fehér; a keze remegő. 
Meg-megáll s kitér, hol sok a járókelő; 
botra támaszkodik, és néz szomorúan. 
Oly idegen köztünk, oly fáradt, bágyadott! 
... Ha öreghonvéddel találkozol fiam, 
térj ki, és emeld meg szépen a kalapod! 

Lásd ez az öreg is gyermek volt hajdanán, 
eleven, mint te vagy, s tekintete vidám; 
orcáin a tavasz rózsái virultak; 
szólíták öcsémnek, fiamnak, ifjúnak. 
Haj, de zivatar jött az ő tavaszára: 
megrendült az ország s ő kardot ragadott . . 

. . Ha öreghonvédnek pillantasz arcára, 
jmeld meg fiacskám szépen a kalapod! 



"Ez öreg bácsinak fiatal korába 

gyulladt ki nagy lánggal az ország határa, 

■s dőlt ránk a sok gyilkos rabló vad haramja; 

fejünkre megkondult a halál harangja. 

A hazát menteni előállt a bátor, 

s, hej, sok mező ivott piros vérharmatot . . . 

, . . Ha öreg-honvéddel találkozol bárhol, 

-emeld meg fiacskám szépen a kalapod! 

Bizonnyal volt egy ház, ahol az ő nevét, 
•esténkint térdelve, könnyezve rebegek. 
„Őrizd meg jó Isten a harcban apánkat!' 
S ö is imádkozott: „Őrizd meg hazánkat!'* 
Ki tudja, hogy fakó régi atillája 
hány mély sebet takar, mit a honért kapott . 
. . . Kegyelettel nézz a vén honvéd arcára 
s emeld meg fiacskám szépen a kalapod! 

Tudod-e mit jelent: Isaszeg, Branyiszkó, 
Kápolna, Segesvár, Budavár, Nagy-Salló? 
Ez az öreghonvéd beszélhetne róla! 
De hallgat ö. S hallgat a zöldelő róna. 

S tudod-e mit jelent Nájgebájde s Arad 
Kufstein és Josefstadt? — Jobb is ha nem tudod. 
. . . Mikor eléd kerül egy ily rokkant alak, 
emeld meg fiacskám szépen a kalapod. 4 

Lásd, az öreg ember olyan mint az árnyék, 
melynek napja lement, de valamit vár még: 
nem tőlünk, nem is a nemzet királyától, 
csak a halált várja Istentől magától. 
... Ha nem is ismered, sohasem is láttad, 
köszönj neki fiam, mint öregapádnak, 
akár jó ruhát hord, akár koldusbotot ... 
emeld meg fiacskám szépen a kalapod! 

MÁRCIUS. 

A tél elhúzódott Ami kis hó maradt, 
felszívta a nap, meg beitta a föld. 

Csak itt-ott az árok mélyén egy rongydarab, 
mely a fehér király palástjából szakadt. 

A partokon immár kizsendül a zöld. 

Egy-egy kerek barna folt a szántóföldön. 
Ez az elment télnek nedves lábanyoma, 
S egy-egy kerek kis zöld, réten, legelökön: 
a megjött kékszemű tavasz lábanyoma. 

Óh ibolyaszemü, mosolygó kikelet, 

mennyire vártam már megjöveteledet ! 

Vártam már a télen, kályhám előtt ülve, 
beleraélázva a parázsoló tűzbe. 

Vártam reggelenkint, mikor ablakomról 
leolvasztotta a nap a jégvirágot, 
és a házereszröl lecsüggö jégrojlból 
egy-egy nagy kristálycsap könnyezve leválott. 

Csakhogy itt vagy te szép, te kedves kikelet ! 

Terítsd ki, terítsd ki, zöld bársony szőnyeged ! 

Ékesítsd ezüsttel a fúzfa-galyakat ! 

Áraszsz ránk napsugárt ! Hozd meg a madarat ! 



Dél van. Fenn a kéklő égi magasságon 
sárgán ragyog a nap melegöntő képe. 

Megébred az élet az egész határon. 

Még a macskánk is felhunyorog az égre, 
és a tölgyfa-kapu kis deszkás tetején 
elnyújtózik, s alszik a napnak melegén. 

S előkivánkozik, ki a napsütésbe 

minden ami csak él, — báró, avagy bárány, 

A báró csak mászva vasrácsos kertjébe, 
a hodály előtt meg táncolva a bárány. 

A tyúkom is máma vezette ki népét. 

Mintha vagy húsz citrom guruink mellette. 

El-elnézem gondos, jó anyai képét, 

amint hívja őket kotty ogva, pittyegve. 

Meg-megáll és kapar. Belevág a földbe. 

Tyhű, micsoda öröm az ő vertyogása! 

Fut a sok apróság, magát gyűrve, törve, 
lebukva, felbukva, tolongva egymásra. 

Y>e ime felrikolt : — Hátam mögé népem, 
ihol az én régi, gonosz ellenségem! 

. . . S ádáz tekintettel mered a macskára, 
aki most megy arra lomhán ballagdálva, 
s csak úgy oldalt sandít a rémült csirkékre . 

Várja a tyúk, várja, míg elér elébe : 

szárnyát szétfeszíti, nyakát összekapja, 

s olyat csíp rá, hogy az felugrik a falra. 

Kisétálok én is. A napsütött soron 
végigmendegélek, végigjárdogálok. 

Az út földje puha. Látom a nyomokon, 
előttem mentek az apró iskolások. 

Apró iskolások, apró mezítlábak. 

Csak egy ferde cipő tarkázza nyomukat : 
a cigány Lacié. Mezítláb nem járhat : 

madzaggal köti át, de adja az urat! 

A beteg Könczölné, ez is idekint van : 
kihozatta magát a napos udvarra. 

A rossz szalma-díkón fekszik mozdulatlan, 
behunyt szemmel tartván orcáját a napba. 

Mit érez? Mit gondol? Bízik-e? Remél-e? 

Fekszik. Ibolyát tart az egyik kezébe. 

Óh nap, nézhetetlen orcájú istenség ! 

Világ világító, éltető melegség ! 

Nem csodálom, hogy a régiek imádtak, 
hiszen édesanyja te vagy e világnak ! 

Mikor fölejneled tündöklő orcádat, 

az élet fölserken, megpezsdül, megárad, 
s a harmatos zöldben zeng a madárének. 

Láttádra öröm és bizalom az élet. 

Keltesz, növelsz, éltetsz, te, minden forrása, 
ki egyként mosolyogsz emberre, rózsára, 
porszemre és hegyre, harmatra, folyamra. 

Óh ragyogj, ragyogj ránk, világ édesanyja ! 

S ahogy így megállva Imádom a napot, 
azokra gondolok, kik szintén imádták. 

Micsoda más lelkek, micsoda más papok, 
kik a nap keltét a ligetekben várták, 
virágos ligetben, szent zádogfák alatt, 
s amikor a hajnal bíbora felhasadt, 
s a nagy aranydeszkák az égre villantak, 
magyarul kiálták a szent szót a napnak. 

Voltak. Nincsenek. Rég megtértek a porba. 
Azóta más isten került uralomra. 
Emberek, istenek, jönnek, meg elmúlnak. 
Új éneke zendül az oltári húrnak. 

S papojc és bálványok átváltoznak röggé. 
Csak a nap ugyanaz. Maradós örökké. 

lm egy rögecskén, niely király szíve volt tán, 
kis, vörös Ilona-bogárkák fekszenek, 
lapos kis hátukat a nap felé tartván, 
csendesen, boldogan ők is melegszenek. 

A bogár is ember; az ember is bogár. 

Ugyanaz a kezdet, ugyanaz a halál. 

S minden más hazugság, gőgös fejemelés. 

A fő törvény a nap, meg a melegedés. 

De mi lárma ez itt, a Kevi kertjében ? 
A vén Kevi zargat valami gyereket. 
Ingujjban az öreg, s ásó a kezében. 
Bizony ínég ráhuzint, ha oda nem megyek. 
— Mi bajt tett a Pista ? 

— Hát disznózom adtát 
majdnem elrontotta ezt a szép barack fát. 
Ma ültettem ide a szőlő sarkába. 
Hát disznózom adtát, betűt vágott rája. 

Olyan már az öreg, mint a mosott kender. 
Irdatlan nagy időt ért ez a vén ember ! 

Ha kőből lelt volna, széjjel-mállott volna. 

Ha acélból, régen megeszi a rozsda. 

így a manó tudja, mi tartja életben, 

de mindig búcsúzás szavam az öreggel : 
leejtheti öt már minden kis véletlen, 
s ha előbb nem, öszszel, a falevelekkel. 

— Kenje be viaszszal, — mondom tanácsképpen, — 

megél az. még szépen. 
— Úgy teszek, — dünnyögi, — hej disznózom adtát, 

ezek a gyerekek, hogy a fát nem hagyják ! 
Mind én ültettem ezt. Ezt a diófát is. 
Ezt a körtefát is, ezt az almafát is. 
Ezt a kis barackfát magjáról neveltem. 
A városból hoztam, ezelőtt hat évvel. 
Olyan ez, meglássa . . , Azóta sem ettem : 

nagyobb, mint az öklöm, és tele van lével. 

S végignézi a fát, az ásóra dőlve. 

— No majd megkinálom magát is belőle. 



^ 

ÉJJEL A MEZON. 

Augusztusi csöndes éjen 

a boglári mezőségen 

ballagok. 

Lágy homály ül a hátáron. 

Csöndes árnyék, csöndes álom. 

Odafenn meg ragyognak a csillagok. 

Éj van, éj van, szelid, enyhe. 
Minden alszik elpihenve. 
Alszik a bogár a fűben; 
a madár az akácfákon; 
alszik a nyúl a bokorban, 
piUangó a bogáncs-ágon; 
alszik a por; alszik a kő; 
alszik ember, alszik állat. 

Csak a békák ümmögetnck 
félig alva, félig ébren, 
valahol a messzeségben, 
álmosító bús danákat. 

S mintha megszűnt volna minden 

emberélet e világon, 

s csak magam maradtam volna 

egyedül, 

egyedül ez éji tájon; 

s mintha mindig éj volt volna, 

s mintha mindig éj maradna: 

sötét föld és fekete fák, 

sötét ég és csillag rajta, 

fénylő csillag-ezerék, — 

s nékem semmi egyéb gondom, 

semmi célom, semmi dolgom, 

csak bámulni önfeledten, 

egy megálló tekintetben 

a ragyogó szép eget! 

Milyen szép az ég! Milyen szép 
végtelen nagy kék mező! 
Valamikor a nagy Isten 
járt-e rajt', mint magvető. 

s teleszórta gyémántmaggal: 
apró, fehér csillagokkal? 

Vagy talán e sok szép csillag, 
angyal-szem mind, ránk-lesö, 
embersorson olykor-olykor, 
néma szívvel könnyező? 
Hát a hulló -csillagok? 
Lejebb szálló angyalok? 

Nem tudom. Csak nézem-nézem 

odafenn a magas égen 

azt a sok szép, lehunyorgó 

sziporkázó csillagot, 

s lelkem mély, szent tíékességbcn 

földi árnyban, égi fényben 

elmerülve andalog. 

Mozdulatlan hallgatással, 
mozdulatlan álmodassál 
állnak a fák, állok én is; 
az alvó rét lélekzelét, 
kakukfűves Ichelletét 
szívják a fák, szívom én is. 
Halk sóhaj száll most a réten, 
aztán újra csend van, csend . . . 

Finom, lenge, fehér felhők 
szállnak lassan odafent, 
ügy nézem, a györki erdő 
sötétjéből szállanak, 
és mögöttük halaványan 
fény dereng az éjszakában: 
érkező holdsugarak. 

Látom most a györki tornyot 
fák közül mint hegyes ormot, 
amint magas őrszellemként 
felsötétlik, s néz merőn, 
míg a Hold, leplét levetve, 
ott áll bájosan remegve 
fenn a távol hegytetőn. 

Leheverek a szénára 
egy száraz kis füboglyára 
s holdimádó lelkem mélyén 
mint a kútnak sötét mélyén 
a Hold képe fölragyog, — 
s mindig föllebb-föUebb szállva 
csillagos szép országába 
a Holdvilág mosolyog. 

Csend van. Reám ereszkedett 
valami szent kábulat. 

Szemem hunyva, mégis látom 

fenn az égi magasságon 

a Holdat, s a Had-utat. 

Hadak-utján Holdkirálylány 

sétál méltóságosan; 

fátyolát magával vonva, 

mosolyogva bájosan. 

Itt is, ott is meg-megáll és 

megszólít egy csillagot: 

— Kaszás-csillag, jó munkásom 

van-e máma sok dolog? 

Sánta-Katát látom amott 

hozza már az ebédet, 

Bojtár csillag, Három-király 

lesz reá a vendéged. 

Mit beszélnek még odafenn? 
azt én nem is sejthetem. 
A királylány ime most a 
Göncöl-szekérhez megyén, 
Fátyolába burkolózva 
szemérmesen beleül. 
Beleül. 

És a felhők havas útján 
lassan lengve elrepül. 

PAIZS ANNA. 

Öreganyám öreganyja: 
a neve volt Paizs Anna. 

Az ura volt gazdag juhász, 
nyáron szűrös, télen subás. 

Mikor jött az első fia, 

szólt: „Legyen az Isten fia: 
első bárány, édes párom!'' 

,,Hát legyen pap, én nem bánom.** 

Jött a másik: vézna, gyenge. 
Szentelt vizzel nevelgette. 
„Istenem csak ezt meghagyjad, 
inkább ezt is adom papnak!" 

A harmadik; jó tanuló, 

labda helyett könyvet bújó. 
^No, parasztnak nem születelt!'' 
Mikor felnőtt, ez is pap lett. 

Negyedik: jött szőke hajjal. 
Ájtatos volt, mint az angyal. 
Mikor játszott, misét játszott. 
Hogy pap lesz, előre látszott. 

S jött a módos juhász-házba 
még három kis rokon-árva. 

Mit szólna a falu nyelve, 
ha ezekből paraszt lenne! 

Mikor meghalt Paizs Anna, 
hét fiatal pap siratta, 
s heten mondtak misét érte. 

Fel is jutott a mennyégbe. 

FALUSI NÓTÁK. 



1. 



Térdig ér a sályi patak. 
Fodor Anna sej gyöngyalak! 
Egyedül áll a patakba: 
fehér ingét mosogatja. 

Patak partján cseresnyefa. 
Odahajlik a patakra. 
Gseresnyefán fülemile: 
Danolgat az ág hegyibe. 

Hallod-e te Fodor Anna, 
Fodor Anna, piros alma: 
ha én cseresnyefa volnék, 
sej, még jobban lehajolnék. 

S ha én kismadár lehetnék, 
a válladra lerepülnék. 
Azt se bánnám ha megfognál, 
azt se hogyha megcsókolnál! 

.II. 

Megtiltották, hogy a galambomhoz járjak : 
nem nekem nevelték, gazdagabbra várnak. 
Oazdagabbra várnak, kinek sok az ökre. 
Hej, beborult nékem az egem örökre! 

(^sak egy kis házam van, az is az anyámé, 
meg egy vén szilvafám, — az meg az apámé. 
Istenem, változtasd át a szilvafánkat 
pengőt, bankót termő mesebeli fának! 

Hej, ha a bankónak megkapnám a fáját, 
kalapomhoz tűzném a legszebbik ágát; 
gyöngygyei hintetném be az utat odáig: 
hatlovas hintóval mennék ablakáig. 

De mivelhogy nincsen a bankónak fája, 
olyan vagyok mint az elátkozott árva: 
csak messziről nézem azt a szép virágot, 
mint az elfogyó hold a szép napvilágot. 

III. 



Este van már, csöndes este, 
hadd legyen még csöndesebb, 
hadd fesse még sötétebbre 
az éjszaka az eget. 
Csak egy csillag gyulladjon ki 
a magas ég közepén: 
az a csillag a lámpásom, 
mikor hozzád megyek én. 

Alszik-e már édesanyád, 
te kékszemű liliom? 
Hajolj ki hát szép virágom, 
hajolj ki az ablakon! 
Lám elaludt a csillagom, 
le is esett a hamva: 
borulj fehér liliomszál, 
borulj az én nyakamba! 

NOVEMBER. 

A kertemben járok, és szomorú vagyok, 

szomorú, mint a fák, s a hervadt virágok, 

Az egész föld olyan árva, oly elhagyott, 
mintha megunta vón Isten e világot. 

Megunta, itt hagyta. Elköltözött innen. 

Feljebb egy más égben lakik már az Isten. 

Megérzi az ember, mikor nem is látja, 
hogy valaki jött, és immár mögötte van, 
pedig nincsen nesze, sem árnyékmozgása, 
s megfordulunk rája. 

így éreztem Istent mindig, hogy velünk van. 

Ereztem, mikor a holt föld kebeléből 
a zöldelö élet miriádja kélt föl: 

almafám rózsaszín virágba öltözött, 

s fehér üde szegfűm illatot lélegzett; 

fiatal akácfám két ablakom között 

nőtt, nőtt, lombosodólt, széjjellerjeszkedett ; 

kék pohárkáit a hajnalka kitárta 

s mézét a zümmögő méheknek kinálta; 

szőlőm sátort emelt a zöldelő dombon; — 

virág volt a földön, gyümölcs volt a lombon. 

S éreztem, hogy I^ten itt van, itt e tájon, 
mikor a nap fölkelt aranyos ágyon, 
és felhő fátyol át arcáról levetve, 
meleget sugárzott minden elevenre. 

A rigóm énekelt, galambom kacagott, 
az egész mindenség életre támadott: 
pillangók röpködtek, bogarak szállongtak, 
bársonyos poszniéhek éneket brummogtak; 
érett a gabona, piroslott az alma. 

A föld volt az Isten kedves birodalma. 

Elment. 

És nyomába rabló, dúló szelek 

jöttek, s kifosztották a szép természetet. 
Elvitték a fáknak zöldelő lombjait, 

eltiporták kertem kedves virágait: 

szagos szegfűimet a porba metélték, 
kerítésemről a hajnalkát letépték, 
összerongyolták a lugasom palástját, 
koldussá csüfiták a jó kis akácfát, 
s elrabolták kertem szép drágaságait, 
el napraforgóim arany-tányérait. 

Fecskémet elűzték. Rigómat se látom. 

Vájjon hol jár ez a sárga kis barátom? 

Nyári reggeleken ablakomhoz állva, 

de sokszor hallgattam vidám trillájára, 
s láttam is a lomb közt, ahogy el-elbujva, 
rám kandikált, s akkor versét nekem fujla. 



S hol van virágaim sok apró vendége: ' 

a bogarak tarka-barka nemzetsége, 
kik zümmögve, dongva kerengtek, játszottak; 
le-letelepedtek, mézport lakmároztak; 
izenetet hordtak virágtól virágnak, 
kertből a mezőnek, hegyről a rónának. 

Milyen úri nép volt, mindegyiken látszott: 
némelyik zöldarany-páncélban j)ompázott, 
másik királyveres bársonyban, posztóban, 
s kinek öv, kinek gomb diszképp a derekán, 
ki meg gyönge, finom fátyoltakaróban, 
mint az oltár elé öltözködött leány. 

Hol vannak? Meghaltak. Elvesztek szegények. 
Megölték az egész bogárnemzetséget. 
Itt-ott, hogy az ember az avarban járdái, 
látni őket fekve, széjjelesett szárnynyal. 

Pusztulás és halál. F.z most a föld képe. 
A nap is búsan jön reggel föl az égre, 
s hogy kibontakozik szürke köpenyéből, 
ablakomra csordul a könny a szeméből. 

S mégis ö az, kinek maradt még reménye, 
hogy csak meleg kell, és az ő áldott fénye, 
és minden föltámad, 

mit Isten lezúzott a „Ne legyen!" szókkal, — 
mint az anya, aki nem hisz a halálnak, 
s holtra vált gyermekét melengeti csókkal. 

Még legkedvesebb tán az a csöndes óra, 
mikor a nap korán elszáll nyugovóra, 
s aláereszkedik fátyola az éjnek, 
s elhalkul az élet. 

Ilyenkor magam is kályhám mellé ülök, 
és gondolattalan gondokba merülök; 
egybeolvadok az árnyékkal, meleggel, 
a kályhámból ömlő langyos lehelettel. 

s úgy érzem, más élő nincs is a szobába, 
csak ez a sarokban guggoló vaskályha, 
meg az égő lámpa. 



El-elnézem olykor időtlen hosszasan 
a vágtató csikóst a kályhám oldalán, 
ahogy a mély árkon szilajon átrohan, 
és sohasem ér túl a rámakarikán. 

Valami boszorkány, — hátul vagy előtte, 
belebüvölte itt őt a levegőbe. 



És én egyre várom, álmodozva várom, 

hogy egyszercsak mozdul és elvágtat tovább 
hajtja a vascsikós vasból való lovát, 
és csak üres helye marad a kályhámon. 

De lm nemcsak magam húzódtam e zugba: 
két légy is ül itten előttem a falon. 

Csendesen megülnek egymás mellé bújva 
nem tartanak attól, hogy őket zavarom. 

Két kis légy. Honnan jött? Itt rejtőztek nálam, 
s fázlódtak a szoba valamely zugában; 
aztán megérezték a föléledt kályhát, 
s tartja most mindegyik melegnek a hátát. 

Máskor tán kedvetlen szemmel nézném őket, 
de most, hogy elűzzem, nem volna rá lelkem. 

Nézem, hogy nyújtóznak és melengetöznek, 
s ök is néznek talán nagyálmosan engem. 

Néznek, és magukban áldják a jó kályhát. 

Összedörzsöli egy a hátulsó lábát. 

Majd csendesen ülnek, s nem mozdulnak többet: 
átadják magukat a langyos melegnek. 

Künn a falevél hull, hulldogál az ágról. 

Gondolkoznak ők is a mulandóságról . . . 



^ 



Jigitizedby VjOOQIC . 



DECEMBER. 

Még tegnap ősz volt, tiszta és napos; 

a virágkóró dértől harmatos ; 

a fák kopaszak, de zöld a vár-halom. 
S én sütkéreztem künn a szép napon. 

Ma reggel, ahogy ablakomhoz állok, 

fehér várost látok, 
Fehér a hegy, völgy, az egész világ, 

és hótól lombosak a kerti fák. 

Ünnepi pompa s mégis szomorít. 

Mintha az ősznek tarka színeit 
megunták volna odafenn, 
s így szólt volna az Úr ez éjjelen : 

— „Legyen á világ ezentúl fehér!" 

... És lett a világ tündöklő fehér. 

Ilyen lesz egykor a kihalt világ : 
Így állanak a házak, paloták, 

és sehol ember, sehol egy madár, 
sehol egy fűszál, sehol egy bogár, 
sehol egy út és sehol lábnyomok, 
csak fehér erdők, fehér városok, 
fehér pompában, fehér pusztaság, — 
felhőtlen ég és örök némaság. 

Beteg vagyok, sorvasztó láz emészt, 

s hogy búsan nézem ezt a bús világot, 
valami mondja: utoljára nézd, 
mert meglehet, hogy utoljára látod ! 

óh csak télen ne érjen a halál : 

Olyan csúnya a téli temetés ! 

A nagy csizmák, a fagyott ronda sár, 
a hóba ütött fáklya serceg és 
lábát rázza a ministráns-gyerek, 
a pap szilvakék orral didereg, 
a kántor meg a kezét zsebre tolva, 
a zsoltár-verset könyv nélkül rikoltja. 

Mert tudom én, ha halva fekszem is, 

nem hal meg bennem minden gondolat 

Mint leégett ház omladéka közt 

van még szikra a hűlt hamu alatt, 
így marad bennem egy kis öntudat. 

Es hallom majd a sok jövést-menést, 
a harangozást, a leszögelést, 
az elhadart circumdederuntot, 
a köhögést, a gyors miatyánkot, 
s a kocsit hogy a havon nyikorog. 

Mig végre csend van. Magam maradok. 

Az élet oly bús, oly vigasztalan. 
Alig volt reggel, máris este van. 
Nyugat felöl a fehér hegyeken 
a nap egy piros felhőn lemegyen, 
aztán sötét van, sötét lesz sokáig, — 
csak a hó világit. 

Égj öreg kályha, lehelj meleget! 

Ottkünn a világ jéggé dermedett. 

Minden élő a zugokba vonul. 

Oh mennyi panasz száll a hó alul, 
didergő, fázó bogárkák jaja. 

Kő és fakéreg, mind, mind bús tanya. 

Barlangban a medve; s mi is emberek, 
mi is csak rakott barlangban lakunk, 
s miről a medve, árról álmodunk. 

Oh csak mégegyszer jöjj el szép tavasz, 
te enyhe napfény, zöldelő fűszál ! 

Oh csak mégegyszer lássak ibolyát, , 
s hulljon arcomba meleg napsugár. 

Hadd haljak meg egy tavaszi napon, 
s a szivemre tegyetek ibolyát. 

Mindegy, ha én már azt nem is tudom, 
csak tegyetek szívemre ibolyát. 

A FALU REGGEL. 

Kukorít a kakas. Szürkül az ég alja. 
Hajnalra gingallóz a falu harangja. 

Fölébred a madár a-harmatos lombon. 
Iszik a virágból, s a magasba röppen. 
Riog a kanász a tülökkel a dombon. 
A koca az ólban felfülel és röffen. 

Az eb is elhagyja a boglyának alját; 
ásít, nyújtózkodik, lerázza a szalmát, 
s megnézi a kútnál : van-e a csurgásban ? 

Kapuk, ajtók nyílnak az utca sorában : 
a felső-szoknyát a fejére takarva 
kergeti a kocát itt Örzse, ott Panna. 

Indul a tehén is. A kapufélfába 
megdörzsöli kissé borzas homlokát. 
A kisborju bőgve iramlik utána. 
Visszanéz a tehén, s rányal a fiára. 

A nap felvillantja első sugarát. 

A leány a kútnál mosdódzik szaporán : 
rózsa piroslik fel arcáhák bársonyán, 
s mosolyogva pillant egyet az utcára . . . 
Megismerte : kinek ostorpattogásá 
kiséri a kocsit mezei munkára? 

Móric is kitárja a fűszeres boltot, 
amelynél vegyesebb nincs Európában ! 
árulván ö szappant, szöget, pityke-gombot, 
heringet és selymet, naptárt és dorombot, 
tajtékpipát, ánizst, és borjúkötelet, 
téntát, okulárét s ibolya-gyökeret. 

Csendül a boltajtó, megkezdik Vargáék: 
— Aggyék öt tojásér egy porció kávét. 

(Kávéra kapott már az asszonynép régen. 
A betegek kezdték, csak orvosságképpen.) 

Noha ezt a kávét sohse látta Kuba, 
dehát jó ez így is. Mit nekik Hekuba ! 

A gazda is kihajt a lóval szántani : 
kukorica alá kell földet bontani. 
A kutya is kimegy, mintha nála nélkül 
nem eshetnék szántás : kiséri a lovat 
A ló feszült innal megyén egyik végtül 
a másik földvégig. És a munka halad. 

Végre is a kutya unja meg a szántást: 
leheveredik a szántóföld végére. 
S álmos szemmel kaffant egyet olykor-olykor 
az orra környékén döngicsélő légyre. 

Ezalatt a falu élete megárad: 
a ludak gágogva a rétre kiszállnak: 
szurok-iUat terjeng kovács műhelyéből: 
a cigány kilép a község tömlöcéből : 
réce megy a vízre; gyermek iskolába; 
öreg édiesanyó az istenházába. 



S 

A FALU ESTE. 

Az Isten napja már nyugodni száll. 
A falu végén kolompol a nyáj. 

Ballagva jön meg a szelid tehén ; 
hatéves gyermek nyit neki kaput: — 
s amíg az állat vigyázva bemén, 
a lába között a koca befut. 

— Apám is ön! — kiáltja a gyerek, 
s a kapu másik szárnyát is kitárja. 
Az árkon vígan szökken át az eb, 
s felugrál a kis-gazdája nyakába. 

Fáradtan vonja bé a ló az ekét, 
lógatván vénségtől elaszott fejét. 
A gazda is fáradt, de ahogy beállnak, 
első gondja: vizet adni a lovának. 

Tűz ég a konyhában : rotyog a bableves. 
A gazdát ilyenkor meleg étel várja. 
A kutya a konyha előtt ül, és be-les, 
s komor pillantást vet közben a macskára. 

Megszólal a harang : üdvözlégy Mária ! . » . 
Tavaszi csillagos éj száll a falura. 
A veréb is elült, csűrbe és faágra, 
eldugván a fejét ^)uha kis szárnyába. 

Jancsi is elejti madzagostorkáját. 

„Csináld meg anyjukom, csináld meg az ágyát." 

S a suba bekerül búbos szögletébe, 

Jancsi meg a suba puha belsejébe. 

„Atkának, Fiúnak, Szentlélek- istennek" 
mondja anyja után, ásítva a gyermek. 
De mikorra anyja az áment diktálja, 
hallgatással felel rá a kuckó tája. 

Künn az utcán már csak egy ablak világos, 
Barcza Esvány van ott, no meg a kocsmáros. 
De aztán a kocsma-ajtó is nyikordul . . . 
Danol Esvány, míg csak árokba nem fordul. 

Aztán elcsöndesül a falusi világ. 
. . . Itt-ott a kert alján megroppan a garád, 
itt-ott a kert alján, ahol leány lakik . . . 
s csöndes susogás cs halk cuppanás hallik. 

. . . Éjfélkor a bakter végigmegy az utcán. 
Verset kiált. Szűrét leteríti aztán ; 
leteríti szűrét templom ajtajába. 
S rábízza a falut az Egek Urára. 



S 

VILMA. 

Mikor erre a névre gondolok, 

a szivem feldobog: 

tavaszt érzek, orgonaillatot, 

arcomba sütő májusi napot. 

S ahogy a szemem erre lehunyom, 

magam a múltba visszaálmodom. 

KARÁCSONY ÉJJELEN. 

Karácsony éjjelén, kárácsoíiy éjjelén . . . 
A templom kórusán leghátul ültem én. 
Előttem egy lány ült. 

Lány? Ez a szó seiömL 
Millió leány van; kedves valamennyi. 
De ez az egy . . . Én nem tudora, mi lelt engem: 
a tekintetemet rajta felejtettem. 

Honnan jött ez elő, hogy eddig nem láttam? 
Maga a tavasz ez hattyu-toll bundában; 
lánynyá vált gyöngyvirág; májusnak leánya. 
Hogy kerül ez ide a télnek havába? 
Kicsi, fehér, szőke. Álmodtam már róla? 
Vagy talán a madár énekelt öróla. 
mikor nyári éjen az erdőn mélázva, 
íigyeltem rejtelmes értelmű dalára. 

Elmerengve nézem. Körültem komolyan 
urak és asszonyok íiliiek két csoportban! 
a jegyző, a doktor, meg a felesége, 
aki vacsorára hitt holnap estére; 
és más úri népek, prémezett kabátban, 
az erdész az ö zöld makkos gallérjában. 
Az orgona mormol és zúgja száz torok: 
^Gsordapásztorok ..." 



Feledhetetlen szent karácsony éjjele! 
Varázszsal, vallásos titokkal vagy tele! 
A gyertyák lobognak. Remegnek az árnyak. 
Az égi angyalok velünk glóriáznak. 
Az a szőke lányka kis könyvét kinyitja. 
(Kezecskéjét hamvas svédkezfyü borítja.) 
Mikor képre fordít, ajkához emeli; 
égre merengenek kék-bársony szemei. 
Arcát most a gyertyák aranyfénynyel hintik. 
Bár kővé válnánk itt, hogy nézhetném mindig? 
Még egyszer glória, még egyp-ár orémusz, 
aztán új ének zeng: „Áldj meg minket Jézus !'*^ 
A doktorné elment. (Fázott már a lába.) 
A szép leány mellett hely maradt utána, 
így történt, hogy mikor a pap áldást adott, 
én a lányka mellett vártam már a papot, 

s mellette térdelve — bár ő meg se látott — 
éreztem, az áldás csak kettőnkre szállott. 



Megmozdul a tömeg. KihuUámzik árja. 

A lányka fölpillant. Kis könyvét bezárja. 

Egy öreg nő kendőt igazít a nyakán, 

s így szól neki: Vilma. Ö meg felel: Anyám. 

S mikor leérkeznek, ki a fehér éjbe, 

utánok lappangok dideregve, félve: 

mint az árnyék, megyek a hó lágy szőnyegén. 

A világ végéig elmentem volna én! 

De közelebb laktak: egy kis kertes házban. 

Oh, hogy ezt a házat eddig meg se láttam! 

Pedig ez a ház, ha nincsen is márványból, 

jácint mosolyog két havas ablakából, 

s bár ócska a zsindely, s keskeny a tornáca, 

mégis ez a ház a falu legszebb háza! 



Eltűntek. Vártam ott, tudom is én mire! 
Néztem az ablakra, néztem a semmire. 
S gondoltam szépeket, de olyan szépeket, 
hogy a hó s jég alatt aluvó kikelet 
fölmosolyoghatott virágos álmában. 
Azután csöndesen haza ballagdáltam. 

Fenn az égen a hold tűnődve megállott: 
bámult, hogy ily későn még az utcán járok. 
Nem törődtem vele: az út havát néztem 
boldog figyelemmel, s magamban beszéltem, 
lassan-lassan lépve, olykor meg-megállva: 
^Ez az anyja lába ... ez a Vilma lába . . .** 

LEGSZEBB VERSEM. 

Az első versein rossz és hosszú volt,- 
s tőlem egy holdas éjét elrabolt. 

De benne állt, hogy arca gyönge rózsa, 
haja arany, s a szeme kék írisz. 

Nem akadt lap, mely kinyomtatta volna, 
de nékem tetszett, s tetszett néki is. 

Hogy elolvastam ott a kis-szobában 

ö piros volt, s én meghatott. 
A kanári is fenn a kalitkában 

kidugta orrát, s hallgatott, 

— Köszönöm, — igy szólt Vilma végül, — 

gyönyörüszép e költemény: 
hadd tegyem el örök emlékül! 

— Elteheti, — feleltem én. 

Es ő az Írást összehajtva 

keblébe rejté gondosan, 
aztán a karját nyakamba fonta, 

s megcsókolt forrón, hosszasan. 

Azóta Írtam sok jobb verset, — 

közölte néha tíz lap is, 
de én azt tartom, s mondja Vilma is, 

hogy az az első, bár senkinek se tetszett, 

az volt a legszebb! 

MIT HOZOTT? 

Mit hozott az öreg postás? . 
rózsaszínű levelet! 
rózsaszínű kis levélben 
a te fehér lelkedet! 
Csak egy kis sor az írásod, 
az is apró, violám, 
hej de ebből az egy sorból 
ezer angyal nevet rám! 

Azt mondja a kisgalambom 
rózsaszínű levele: 
„Vasárnap a csepeli rét 
ibolyával van tele!" 
Én Istenem, tedd közelebb, 
tedd szombatra e napot, 
hadd köszöntsem a te legszebb 
földre leszállt angyalod! 

A HARMONIKA. 

Óh, talán ez igaz sem volt, 

ezt csupán csak álmodtam: 

nyári estén, csöndes estén, 

ablakánál állottam. 

Fenn az égen csillagezrek, 

lenn a földön lágy homály; 

valahol a faluvégen 

harmonika muzsikál. 

Valamelyik parasztlánynak, 

tiszteleg a Gál fia. 

Együgyű kis hangszer biz ez: 

csizmadia-muzsika. 

S mégis ime álmodozva 

hallgatjuk a muzsikát. 

Van abban, van, valami bús, 

édes-kedves mélaság. 

amihez csak nyári éj kell, 
csönd, homály és csillagok, 
s egy könyöklő szőke leány, 
kinek szeme ránk ragyog. 
Mindig messzebb, mindig halkabb, 
már á mélabús zene; 
belevegyül lassankint az 
ákáclombok halk nesze. 
Aztán újra méla csönd van . . . 
Kél a hold a fák mögött . . . 
Vilma súgja: — Holnap este. 
És én súgom: — Eljövök. 



1 

MIKOR ITT VAGY. 

Mikor itt vagy a szobában, 
mintha teles-tele volna 
rózsával és liliommal, 
s körülöttünk zene szólna. 

S mikor kimégy a szobából 
olyan üres ez egyszerre, 
olyan üres, olyan néma, 
mintha én se volnék benne. 

MIKOR FELJÖTT A FIASTYÚK. 

Mikor feljött a Fiastyúk 

az éj kéklő mezejére 

csőkot leheltem kezére, 

puha, fehér kis kezére. 

És azt mondtam : „Szép virágom, 

tűnjék el most, mint az álom: 

zárja be az ablakát. 

Pá szép álmom, jójszakát!" 

S ő felelte mo'solyogva, 
az arcomhoz lehajolva: 
mint ahogy a virágzó lomb 
a bokorral szól susogva, 
— Szép álmokat, jójszakát ! 

Álmodó csend űl a falun, 
Álmodó fák közt ballagok. 
Csak a fénylő hold van ébren, 
meg a ragyogó csillagok. 

És én mindhazáig hallom, 
hallgatom a kedves szavát, 
mint valami éji zenét: 

— Szép álmokat, jóéjszakát ! 

Hallom, hallom és hallgatom, 
mint valami éji zenét, 
mely a csöndes messzeségből 
zengi bűvös lágy énekét. 
Hárfák, hegedűk hangzata, 
miket szellő elkapogat, — 
az ő boldog zengő hangja: 

— Jóéjszakát, szép álmokat. 

Kisér, jön velem e zene 
félig földön, félig égben, 
holdfényben fehérlő házak, 
holdfényben sötétlő fák közt 
az éjjeli csöndességben; 
kisér úton, kisér házban. 
S én hallgatom édes lázban. 

S hogy lehunyom a szememet, 

akkor is még egyre zeng, 

mikor az éh lelkem már fenn 

álmok szép egébe leng: 

az ö szelíd, meleg hangja 

egyre súgja és susogja : 

— Jóéjszakát, szép álmokat! 



1 

SZEMEMET LEHUNYOM. 

Szememet lehunyom. Nem mintha aludnám, 
csak hogy láthassalak édes kicsi Vilmám. 
Ilyenkor a csöndben úgy jelensz meg nékem, 
miként a holdvilág a tó tükörében. 
Látom fehér arcod, szelíd holdvilágom . . . 
Oly kedves az álom, ha te vagy az álom ! 

AMINT ITT ÜLÖK. 

Amint itt ülök, s nézem arcodat, 
árnyék gyanánt száll, rám egy gondolat : 
hogy egykor édes Vilmám, angyalom 
eljön a tél, te gyönge liliom, 
s mindenre, ami tavaszszal virul, 
bimbózik, nyílik, s bájában pirul, 
amit remekbe alkot a természet, 
havas lepellel száll rá az enyészet. 



Merengve nézem szelid arcodat, 
s napfény nekem egy másik gondolat: 
hogy a fehér haj illik majd neked, 
s kéken mosolyg rám akkor is szemed, 

„Kis Vilmám" — mondom akkor is neked; 

kezemben elfér akkor is kezed; 

a múltról olykor elbeszélgetünk, 

s egymáshoz hajlik fáradt, ősz fejünk, 

BALOG FÁNI. 

A falu végén van a temető. 
Bokrok kerítik, s benne vadfű no. 
Nem jár itt senki; legfeljebb a madár, 
ha útközben egy fakeresztre leszáll. 
Az is a csenden, amely ott honol, 
elbámul. S halkan, szomorún dalol. 

Vadrózsát szedtünk a szőlőhegyen. 

Az utak mentén ott bőven terem. 

S hogy egy-csokor legyen még ma belőle, 

betértünk az elhagyott temetőbe. 

Itt egy behorpadt sírdomb oldalán 
leült a kedves fehérarcú lány, 
s a rózsát vegyítve füvei, gyöngyvirággal, 
egybekötözte fehér cérnaszállal. 



yGoógle^ 



A kert csöndes volt. Mink is hallgatánk. 

E hely álmából szállt valami ránk. 

A kezecskéjét ajkamhoz emeltem: 

„Én Csipkerózsám! Gyöngyvirágom] Lelkem!" 

Es ö felelt mélázón, szel idén: 
„Vájjon ki az, ki alattunk pihen?" 

A sir keresztje fakó, régi volt. 
írásával a fű fölé hajolt. 
Fölemeltem. S olvastuk betűzgetve: 

ITT NYUGSZIK 

BALOG FÁNI 
GYENGE TESTE 

ÉLT 17 ÉVET. 

Semmi több, 

csak egy évszám, amely már letörlött. 

^Tizenhét év," — szólt Vilma elmélázva. 
S megnedvesült szemének kék virága. 

„Tizenhét év, — mondottam eltűnődve, — 
egy tavasz szállt itt ővele a földbe." 

Ültünk ismét a síron csendesen. 
Koszorút font az én kis kedvesem. 
A kakukfű ránk illatot lehelt. 
A távolban egy madár énekelt. 

FEJET A SZÉK KARJÁRA HAJTVA. 

Fejét a szék karjára hajtva 
dúdolt az én kis kedvesem, 
dúdolt egy nótát álmodozva, 
s elringatózva csendesen. 

Körültünk az alkony homálya 
szétbontá barna fátyolát, 
és betakarta észrevétlen 
a kedves ódon kis szobát. 



S ö mint az álmodó madárka 
csicserg "halkan az ág hegyén, 
dúdolta: „Árva vagyok, árva.'* 
Elmélázva hallgattam én. 



,y Google 



~ 92 - 

S a homályban már mit se láttam 
csak fehér szőke szép fejét, 
s kezét, amely meghajlott lágyan. 
S félig behunyt két szép szemét. 

A FASORBAN. 

Árnyas, csöndes fasor a temető mellett. 
Nekünk éppen ilyen csöndes fasor kellett. 
Se szembe nem jönnek, se pedig utánunk. 
Kezembe a keze: sétálunk, sétálunk. 

Lám, mégis valaki . . . Űl az árokpartján : 
egy vén sánta koldus, a kalapját tartván. 
Mit keres ez itt, hol csak a rigók járnak? 
Vilma szól: <„0h adjon az istenadtának!'' 

„Hát persze hogy adunk: ihol az erszényem." 
S Vilma két pénz adott: egyiket énértem. 
Köszönte a koldus, rezgő öreg hangon: 
„Áldja meg magukat az Isten, galambom." 

Némán megyünk to^|^b. Az öreg áldása 
kísér mint a harang elbúgó dongása. 
Az akác-sort szellő borzolja meg végig, 
Vilma mosolyog. A szemén könycsepp fénylik. 

A FÉNYKÉP. 

Fényképész úr e kép nem jó, 
bár az arca ugyanaz: 
így is bájos angyalfej ez, 
de hideg, mint a viasz. 

Fényképész úr, ha látná őt 
úgy magunk közt . . . kedvesen 
depersze az ön gépére 
hogy nézzen szerelmesen ! ? 

ESTE. 

A nap feküdni készült a szőlőhegy mögött : 
égő-vörös fátyol-ingébe öltözött. 
Május volt. Kéklett az orgonafák lombja. 
Sárga cserebogár keringőzött dongva. 
És mi a kispadon, az eperfa alatt 
virágot kötöttünk, holmi pitypangokat. 

A nap lassan beledőlt szép selyemágyábá ; 

violaszin-szárnyon jött az est nyomába. 

Homlokán egy gyémánt ragyogott remegve ; — 
fényes réz-sarlóját magasra emelte; 
s lenn és fenn árnyékot terített árnyékra, 
mígnem övé lett a föld minden tájéka. 

Vilma a szép esti-csillagon merengett. 

És szólt: Mondja mi az? Laknak-e ott lelkek? 

Az éjjel erről a csillagról álmodtam . . . 
Ha egyszer meghalunk, megállunk-e ottan? 
És látom-e magát, ha én megyek elébb? 

Ezt mondva, vállamra hajtotta a fejét. 

Harangoztak. Aztán csönd lett a világon. 
Álomszellő lengett át minden fűszálon. 
Nem hallatszott más, csak a fák susogása : 
s egy-egy cserebogár bánatos dongása. 

ÜLTÜNK EGYÜTT. 

Ültünk együtt a kertben, csendesen, 
s egymásra néztünk szerelmesen. 
Ö hallgatott és én is hallgattam. 
Kezemben a kezét simogattam. 

— Én szép virágom, Rózsakoszorúm l 
mért néz reám ily édes-szomorún? 

Nem felelt, csak elmosolyodott. 
Az Isten-tudja min gondolkodott. 

TÍZ ÉV MULTÁN. 

Régen nem láttam ezt a nagy falut, 
"ez ablakot és a kis zöld kaput, 
amelyben méla szép virágfejed 
előbukkanva, várt-várt engemet. 
S ahol egy holdas nyári éjjelen 
mondottuk: „Isten áldjon, édesem". 
És egymást hosszan át- meg átölelve, 
jaj, sírva néztem, szép, síró szemedbe. 

A ház épp oly csöndes és fehér, 

miként tíz éve. A vén fa is él. 

Alatta állva, búsan kérdezem : 

„Hol vagy, kis Vilmám, hol vagy, édesem?" 

Es nézem-nézem az udvar porát: 

s nem látom benne kis lábad nyomát; 

és nézem-nézem a két ablakot : 

a sok muskátli nincsen, nincsen ott. 

A kertpalánkoii általhajlanak 
a rózsák, a vén eperfa alatt ; 
De nem lebben sehonnan lányalak, 
nem súgja senki többé: Vártalak! 
A keretből egy szép kép kiesett. 
A szívemből egy álom elveszett. 



Egy vén paraszt az ereszét alul 
rámbámul és szól: 

— Kit keres az úr? 

A KARÁDI FASORBAN. 

Mikor ezt a fasort látom, 
eszembe jut ifjúságom. 

Fenn az égen a hold sétált, 
a fasorban meg mi ketten. 
A hold nézte csillagait, 
én Vilmában gyönyörködtem. 

Csend volt, csend az árnyas tájon. 
És én mondtam : „Szép virágom**. 
Csend volt, csend a fényes égen. 
És én mondtam : „Üdvösségem !" 

Hozzám simult, mint a virág, 
s én megcsókoltam homlokát. 

A ZUGLIGETBEN. 

Pünkösd napján a ligetben 
víg emberek sokadoznak: 
zöldelö fák árnyékában 
heverésznek, játszadoznak. 
És az úton pár a párral 
feltűnik, meg elvegyül. 
Pünkösd napján a ligetben 
csak én járok egyedül. 

Lombok közt a vadgalamb is 
párja mellől néz reám. 
Lenn a völgyben virágot szed 
a legény meg a leány. 
Lépést jön egy uri hintó 
benne ifjú házasok. 
A nő, — fehér rózsabimbó, — 
a férjére mosolyog. 

Este van már. Fenn az égen 

ragyognak a csillagok. 

Egy elkésett szerelmes pár 

a fasorban andalog. 

Erdőn, mezőn a bogár mind 

boldogságról hegedül. 

Pünkösd napján csak én megyek 

hazafelé egyedül. 

(WM) 

VILLAMOS KOCSIN. 

A Fasortól a Körútig 
utazott egy nö velem: 
egy szomorú szőke asszony. 
Ezt az arcot ismerem. 

Ismerem e kedves arcot, 

— így tűnődtem az utón, — 

ismerem e kedves arcot, 

de hogy honnan? — nem tudom. 

így hervad a fehér szegfű, 
mikor elmúlt ideje: 
sápad, sárgul, összefonnyad 
virága és levele. 

S így akadunk néha könyvben 
gonddal eltett rózsaszálra. 
Nem tudjuk már hogy ki adta? 
csak tünődye nézünk rája. 



^ 

TOLSZTOJNAK. 

Azt mondod-e, hogy versnél szebb a próza? 

A próza fü. A vers közötte rózsa. 
A próza billegdélő házi kacsa: 
csak úszni tud, bár oldalán a szárnya. 
A vers csapongó énekes-madár: 
a földről mindig a magasba száll. 

A próza csupa bővizű patak, 
Rajt hánykolódva megy a gondolat. 
A vers aranyló tiszta napsugár. 
A gondolat benn ölelkezve száll. 

A próza morgó malom kelepe. 
A vers a szívnek hárfa-éneke. 
A próza mállik, szertehull ha régi. 
A vers örök, mint minden ami égi! 

A SZÍV. 

Olyan a szív, mint a labda: 
a játszó sors dobja-kapja. 
Mennél inkább ütik-verik, 
annál feljebb emelkedik. 

HARANGSZÓ AZ ÉJBEN. 

Fehér kis kápolna erdő sűrűjében. 
Valami remete lakja réges-régen. 
Valami remete, kit senkise ismer. 
Azt se lehet tudni angyal-e vagy ember? 

Mikor az erdőre éj homálya száll, 

s a benne tévelygő aggódva megáll, 

s remegve, habozva kérdi: Jobbra? balra? 

Megszólal a kicsi kápolna harangja. 

Embertársam! vészes, sötét utón járó, 
sötét utón járó, habozva megálló, 
hallgass a titkosan megcsendülő hangra: 
a szivedben hangzó angyali harangra! 

BOTANIKA. 

Kisasszony tudja-e, mi ez a szép virág? 

Minálunk „Mécsvirág." 

Hát ez a kis sárga? 

„Mezei boglárka.'' 

Es ez a szép piros? 

Ezt nem ismerem. 

Kár. Ennek a neve: „Egö szerelem." 

SZŐKE KISLÁNY. 

Szőke kislány, szívem álma, 
miért remeg a kezed? 
Nincs itt senki aki látna r 
simulj hozzám közelebb! 

S míg a csillag áll az égen, 
míg a világ alszik mélyen, 
rózsaképü szőke lányka, 
taníts me^ a boldogságra! 

LEVÉL SZABOLCSRA MIHÁLYNAK. 

Kedves jó poétám, élsz-e vagy meghóttál? 

Vagy magaduntából tán megházasodtál? 

Én bezzeg, pajtikám meg nem házasodtam, 

sőt kicsi hija múlt, hogy el nem patkoltam- 

A tél a hóhérom, ez gyötör pogányul : 

minden tagom jajgat kegyetlen fogatul. 

De szeretnék hozzád beállni medvének: 

meleg kályhád mellett nevetni a télnek! 

Itt a fővárosban nincsen tél barátom; 

a hó, ha esik is, fordul a lapáton. 

Szemét lesz belőle. Mert itt minden szemét^ 

amit a természet szent keze hord eléd. 

Szemét az ember is: kőben lakó féreg. 

Elsöprik, ha kifagy belőle a lélek. 

Hát mondom, nincs itt tél, csak hószemét s hideg, 

melytől csavarodik emberben az ideg. 

A kőszénkályha is oly barátságtalan : 
komor, mikor üres; bőg, mikor rakva vau. 
Hej,* falun a tél is milyen más, barátom : 
Szűztiszta fehérség az egész világon ! 
A háztetőkön is ünnepi takaró ; 
kristály-jégroj tokát lógat körül a hój 
S benn pattog az ölfa ; piroslik a lángja ; 
meleget lehel a kandallónak szája; 
s melegen dobog a szív is az emberben, 
kiváhha nincsenek többen, mint csak ketten. 
Hej Miska, ha most ott ülhetnék melletted, 
de kivirágoznék néked is a kedved! 
Áldanánk a jó bort, s az egész világot : 
a néppel nem érző monoklis néjppártot ; 
dicsérgetnénk bőven az Akadémiát, 
amely mindent, ami nem magyar mű kiad; 
s eltűnődnénk azon, hogy a magyar kormány 
mért tartja a lovát a kultúra ormán? 
Hiszen nem lólábon halad a kultúra! 
Gondolatnak is ez rámnézve tortúra ! 



Hálistennek megy a kultúra magától. 
Hát ne is beszéljünk államról, kormányról. 
Oltáruk, oltárunk, más isten oltára: 
az ő városuk Wien, mienk Budavára; 

a mi ápolt tüzünk: a neinzeti érzés, 
s a mi létünk szent cél; az övéké: kérdés. 
A mi törekvésünk : független hatalom. 
Az ö törekvésük: az „Összb irodalom". 
Mink: piros-fehér-zöld; ők fekete-sárga. 
Mink fölfelé megyünk, ők meg le a sárba ! 

Mindezen keresztül búsulnánk magunkat, 
s néznénk a pohárban világbánatunkat, 
melyből mint a mese szellemóriása 
fölszáll a borongás feketélő gyászba'. 
S amihez már szavunk elég bús nem vohia, 
egy-két cigány mellett könnyeinkbe folyna. 
Pesti ember látna, mondaná : „Jánápot, 
ejnye de búsulják iten á magyarok !" 
Pedig a búsulás, ha bor van hozzája, 
a magyar embernek ősi. mulatsága. 

Nem mehetek hozzád búsulni barátom : 
messze van Szász-Régen, messzebb még, mint 
Nyáron vörösre sül az ember odáig, [nyáron ! 
télen pedig megfagy tetőtől bokáig! 
Olvastam : a hóban, mint a vakondokok 
úgy furkálódnak az erdélyi vonatok. 
Néha kivetődnek a hó tetejére ; 
néha nem látszik más, csak a gép kéménye. 

így hát csak vágyódá gondolatim szállnak 
hótakart völgyébe szép Erdély-hazádnak, 
írj kedves poétám: élsz-e vagy meghóttál? 
vagy nagy unalmadban tán megházasodtál? 
S írj főképp dalokat hallgató szívünknek, 
gyári zajban tikkadt, kiszáradt lelkünknek. 
Hiszen akármilyen tél borúi a tájra, 
mindig virágozik a te lelked fája, 
s mikor dalod zendűl, örömben, panaszban, 
télen is tavasz van ! 

(1894) 

LEVÉL A FIAMNAK. 

Küldöm a levelet Somogy vármegyébe. 
Somogy vármegyének kellős közepébe: 
Vigyék el Győrökbe, de nem a kántornak 
hanem a fiamnak: Gárdonyi Sándornak. 

Szerbusz kis barátom, tejfeles jónapot! 
Szeretném tudni, hogy levelem hol kapod: 
réten-e? kerten-e? avagy a Horogban? 
hol verébként fürdői a sárga homokban? 
avagy a szederfán, melyre létrán mászol, 
s tenyered és orcád hamarosan gyászol . . . 
Hát még a bugyogod? ezt kérdem én félve! 
Igazad van: minek járatnak fehérbe!? 

No de lehet pajtás, nem is ott vagy éppen: 
a tavacskát méred most a faluvégen, — 

8* 

pompás kis sár az ott, az itató körül! 

aki térdig jár benn, a lelke is örül. 

Ott örültem pajtás, én is vagy húsz éve . . . 

s megesett ám néha, hogy nem kaptam érte. 

Még azt is gondolom: odalenn találnak, 

vadregényes alján a patak partjának, 

ahol egymás fején próbáljátok rendre: 

a káka-buzogány erős-e vagy gyenge? 

s hol vízi vadászat vagyon a békákra . . . 

Ha tán el is csúsznál előre vagy hátra, 

megszárad a ruhád, attól ne is félj te, 

kivált ha nincs rajtad fügefalevél se. 

Node akárhol vagy, az az egy bizonyos: 

nincsen közel hozzád se könyv, se papiros. 

Az Írásból talán azt se tudod már te: 

toltad mellett melyik ujjad hegyét mártsd be. 

És amint a vizsgán a 8-szor 6 titka 

benned akadt meg és nem is lön megnyitva, 

gondolom azóta sem járt szám. lelkeden, 

más egyéb mint a szép „Egyedem-begyedem." 

Pedig hát tudod-e mi újság barátom: 
ma dobolták Pesten, Cinkotán, Karádórí, 
hogy csak ötöt alszik minden apró magyar, 
aztán az ötödik reggel: Ugorj hamar: 

vége a labdának, verseny futtatásnak, 
s főképpen a boldog mezitlábj árasnak. 
Az iskolaajtót immár kinyitották, 
s tanítód fölvette a leghosszabb rokkját. 

Azért hát kis pajtás még az egy-két napig 
úgy múlass, hogy vizbe sohse essél nyakig, 
s úgy mászszál, hogy némi lábad is maradjon 
és minden bugyogod széjjel ne szakadjon. 
A negyedik napon ints búcsút faludnak, 
a jó-cimboráknak, kerteknek, kapuknak. 
Várlak Budapesten sok okos tanácscsal, 
s főképen egy szörnyű nagy mézeskalácscsal. 



(1895) 

FIAMNAK. 

Mint a magasban lengő sasmadár 
úgy kóvályog fölöttünk a halál: 
hol itt, hol ott egy lelket elragad. 
Csupán a test marad. 

Ha engem látsz majd némán, hidegen, 
és szólitasz és nem nyitom szemem, 
az égre nézz: én immár arra lengek. 
Csupán a testem az, mit eltemettek. 

Elhagylak. De ha sírva szólsz nekem, 
leszállok hozzád édes gyermekem, 
s mint éji szellő a virágokat, 
megcsókolom harmatos arcodat. 

S ha majd te is a testet vétkezed, 

a végső órán melletted leszek, 

s mig a harang kong gyászos fájdalommal, 

én átölelve viszlek fel magammal! 

(1S95) 

A BOOÁR. 

(Chrysomela fasUtosa.) 

kT. ablakomnak külső párkányára 
leszállt egy fényes kék-aranybogárka. 
Messziről jött, és itt most megpihen. 
Szárnyát bevonja, s rám néz szdiden. 
Rám néz és bámul. 

Mit gondol magában 

a kisbogár az ember ablakában? 

Tán ezt gondolja: ime itten áll 

egy óriásnagy fekete bogár; 

egy nagy bogár, ki kőben éldegél, 

s nincs szárnya se, csak mászik, mendegél 

S én gondolom : Mily boldog e kis élet : 
csak véletlen, hogy a városba tévedt; 

az erdőség az ö igaz hazája, 

a lomb, a fű, a virág a tanyája; 

bú nélkül él, békén, függetlenül; 

minden övé, ahova települ; 

pénz néki nem kell, se más földi kincs ; 

barátja sok van, ellensége nincs; 

ház se kell néki : ha eljö az éj, 

a sátra lomb, az ágya falevél; 

reggel, ha ébred, inni, fürdeni 

egy tiszta harmatcsepp elég neki ; 

ebédje nyíló virág mézpora, 

divánja annak selyme, bársonya; 

ott szundikálja délutáni álmát, 

s hallgatja kedvvel a madár-dalárdát. 

Vájjon mi hozta ezt a kisbogárt, 

mi gondolat, hogy éppen ideszállt? 

Tán benne is van vágy és akarat: 

próbálni, látni új világokat? 

Vigyázz kis boldog : messze el ne szállj ! 

Az ember is, ez óriás-bogár 

a zöldben élt valaha réges-régen, 

függetlenül, csendben és békességben; 

de vágya támadt látni új világot, 

s ment-ment, elhagyva fát, füvet, virágot. 

míg végre kövek közé rekedett 
s küzdelmes élet örök rabja lett. 



És üldögélünk csendes, szótlanul, 
A nap kisüt a fellegek alul. 
Megmozdul, fölnéz az aranybogár: 
szárnyát kibontja, s dongva tovaszáll. 

SZEPTEMBER. 

Elnémult a rigó. Az esteli csöndben 
az őszi bogár szomorú pri-pri dala szól már. 
A távoli szőlőkben panaszolja szünetlen: 
Elmúlt, odavan a nyár, a meleg nyár! 

így változik búsra az én hegedűm is : 
fejemre az ősz dere, az ősz dere száll. 
Gazdagon érik a szőlőm, telve a csűr is, 
de pri-pri : odavan a nyár, — a nyár . . . 

(iao3) 

EGY ESTE. 

Egy este szomorún és kimerülten 
szemem lehunyva ágyamon feküdtem^ 
s amíg reám ereszkedett az álom, 
az volt egyetlen bús gondolatom, 
hogy bár ne lenne többé hajnalom! 

Mert mindegy is, ha egyszer elaludtam, 
és alszom mélyen-raélyen, öntudatlan, 
fejem akár nyugoszik egri párnán, 
akár a sötét Halálnak a' vállán, — 
ha egyszer alszom, alszom: nem vagyok. 

Aludtam. Es fölébredtem vidáman. 
El is felejtem, este mit kívántam. 
A májusi nap átsütött a fákon; ' 
méhnép döngött a harmatos virágon ; 

a fenyő üde illatot lehelt; 
a kert alatt a kakuk énekelt. 

Isten-atyám, ha a napom lejárt, 

s én újra búsan hívom a Halált, 

s ő álomitalt hozva megjelen, 

— ha mondom is, hogy: mindegy énnekem, 

óh költs fel, mint e tavasz-reggelen! 

(1897) 

KEZDŐ tanítónak. 

Mikor először lépsz az iskolába, 
legyen arcodon Jézus nyájassága: 
szólítsd köréd a kis gyermekeket, 
és simogasd meg kezecskéjüket. 

S ha látsz közöttük rútat, rongyosat, 
gyermeki arccal búbánatosat, 
ismerd meg benn a korán szenvedőt. - 
s öleld magadhoz, és csókold meg őt. 



^ 

GYÁSZOLÓ ANYÁNAK. 

Tudom, hiába mutatok az égre, 

ön csak a földre néz: 

a mélybe, 

ahol szívének kincse van elásva. 

Tudom, nem hallgat a vígasztalásra. 

De ha majd szűnik lelke vihara, 

mondja ki e szót térden: 

„Mi Atyánk!" 

S nézzen az égre. Csillagok raja 

ragyog örökös fénynyel mireánk. 

S érezni fogja Isten szellemét, 
érezni fején atyai kezét. 

S hallani fog egy halk hangot 
— Anyám ne búsülj értem! 

ESTI HARANGSZÓ. 

Szép júniusi estén egyedül 
ülök a kertben. S nézem, mint merül 
az égi nap a földi kék homályba, 
a hegyek ibolyaszin fátyoléba. 
A völgyben lenn, már feketül az árnyék. 
Elcsöndesül az emberlakta tájék. 
Csillag ragyog a Mátra tetején. 
A távolból harangszó száll felém: 
Üdvöz légy Mária! 

Ha elgondolom, hogy e föld szinén 

valóban élt e tiszta, égi lényl 

Járt kelt; mint mink: a lábának nyomát 

a porban hátrahagyta merre ment, 

hajába tűzött fehér violát, 

tán épp ilyet, mint kertemben terem, 

s ö maga volt a legszebb viola,: 
Isten közöttünk járó angyala! 
Üdvöz légy Mária! 

Tán ilyen est volt, ilyen csillagos, 
az ég ily tiszta, föld ily harmatos, 
s a kerti fák így álltak félhomályban, 
amikor ö szobája magányában 
ott térdelt a kis gyékény-szőnyegen, 
s imf»dkozott mélázón, csöndesen, 
imádkozott magasba néző szemmel . . . 
S a szoba megtelt égi fényözönnel: 
Üdvöz légy Mária! 

A göncölszekér épp így állhata, 
midőn az országút két vándora 
a betlehemi völgyben haladott. 
A férfi öszvér előtt ballagott. 
A nő fennült halványan, szenvedőn. 
Pásztornép hevert tűznél a mezőn, 
é§ így szólt egy: — ,,A város telve néppel." 
A másik szólt: — „Itt hálhattok ez éjjel. '^ 
Üdvöz légy Mária! 

Tán épp ily enyhe nyári este volt, 
tán épp ily. telten kélt az éji hold, 

midőn egyszer a búzaföldön át 
a gyalogúton haza lépkedett, 
fehéren, szendén, mhit a holdvilág, — 
karján tartva az alvó kisdedet, 
ki vállára hajló fejjel aludott. 
A gabona csendesen susogott: 
Üdvöz légy Mária! 

Óh nyíljatok ki rózsák, liljomok! 
Leheljetek az égbe illatot! 
Ö bizonyára ismert titeket, 
mikor e földön járt közöttetek, 
s hozzátok hajolt és szólt édesen: 
„Kedves virágom, rózsám! szegfüvem!" 
Oh bizonyára emlékezik rátok. 
Virágajakkal ti is susogjátok: 
Üdvöz légy Mária! 

ÚTRA-KESZÜLES. 

(1901 dec. 27.) 

Beteg vagyok. Talán meg is halok. 
Künn csöndes téli éj van. A kályha morog. 
Jégfátyol fehérlik az ablakomon. 
Imádkozom: 

Jó Égi Ember, Mindeneknek Atyja, 
kihez hajlunk, mint fű a Nap felé, 
az én szívem kétség nem szorongatja, 
midőn indulok végórám elé: 
a halál nékem nem kivégzés, börtön, 
nem fázlaló, nem is rút semmiképpen: 
^gy 3Jtó bezárul itt-lenn a földön, 
s egy ajtó kinyílik ott-fenn az égen, — 
ez a halál. 

9* 

Mért féljek mint az állat? 
érzem, hogy fenn sok kedves orca vúr. 
És mégis ólomkézzel nyom a bánat, 
mint búcsúzót, ki .a tengerre száll: 
nem előre nézek, de mindig hátra. 
Oh, sirat engem két szegény kis árva! 

Uram, engedd, ha uj testem felöltöm, 
uj testem mely a ködnél finomabb, 
hadd maradjak mig könnyeik letörlöm! 
hadd leheljek arcukra csókokat! 
s mikor siromnál ereszkednek térdre, 
hadd súgjam nékik: Nézzetek az égre! 



Hiszen tudom, hogy kell szenvedniök, 

kell sirniok, kell vezekelniök, -^ 

ezért jöttek ök is a Föld szinére. 

A sárba tévedt kócsag is fehérre 

mossa tollát mielőtt hazatérne, 

s igy száll az égbe hófehér ruhában . . . 

Az ember mosdik könnye harmatában. 

De nékem mégis nehéz őket néznem. 
Anyjok nem volt és már apjok se légyen? 

Ig3^ áll mint ők a sötétben remegve 

az elhagyott, mezőn felejtett bárány. 

Ki néz jószívvel az én gyermekemre? 

ki gondoz ,mint én, két szegény kis árvám! 



Ha felülről látom majd ezt a földet, 
azt mondom rá: Ne éljek rajta többet! 
Mindenkinek hull rája könnye, vére! 
szülessen bár lágy hermelin haván, 
vagy útszélre vont kóldustalyigán, 
csak jajkiáltás kezdete s a vége. 

Es mégis érzem, hogy e zöld pokolba 
lekívánkozom hébekorba. 



Hőn érdekel, hogy földi útjokat 
mint folytatják az én szeretteim? 
virágos mezőn járnak-e sokat? 
vagy az élét zord köves téréin? 
Mint állják ki a zivatarokai? 
a szíven sújtó vad villámokat? 
s mint szárítják mikor a vész elült 
könnyekben ázott bús orcájukat? 

És érdekel, hogy egy-egy jóbarátom 
mit dolgozik? és hogyan boldogul? 
hogy adnak túl a férjhez menő lányon? 
nyomunkba milyen nemzedék tolul? 
Szeretnék olykor hírlapot átfutni: 
mi izgatja az új kornak fiát? 
a találmányok fejlődését tudni, 
no meg az új magyar politikát! 

S kívánnám látni minden esztendőbe, 
a tavaszt, a föld virágébredését; 
heverészni az első verőfénybe; 
hallgatni a méh szelid zümmögését'; 
látni a szántóföld nagy négyszögében 
a magvetőt, a haladó ekét, 
mig a pacsirta a sugaras égben 
csicsergi boldog kedves éneket. 

S főképp szeretnék egyszer minden évben 
erdőbe szállni május közepében, 
mikor a fa már lombba öltözött, 
s a gyöngyvirág nyit a füvek között. 
A gyöngyvirág, a fehér gyöngyvirág, 
ez az üde alázatos virág, 
amelynek tiszta szűzies havát, 
tündérálomba ejtő illatát 

boldog mámorban úszva bámulom, 
s szemem lehunyva hosszan csókolom. 

S ha jő az éj, s én újra visszatérek, 
egynéhány szál gyöngyvirágot letépek, 
és felviszem a csillagfényes égbe. 
Megkeresem a Jézus anyját véle. 
A Jézus anyját, kinek képei 
oly búsak lenn és olyan szenvedők! 

Hadd lássam egyszer mosolyogni őt! 

(1901) 

HA MEGHALOK, 

Ne nézzetek rám borzalommal, 

ha meghalok : 

az a halott a koporsóban 

nem én vagyok. 

Csak hamu az, elomló televény, 

A láng eltűnt. A. láng, -r ez voltam én. 

Sorsomnak gyászán se kpnnyezzetek, 
s ne mondja a pap: ;lme, porba hullt!"- 
Sirassátok az árva gyermeket, 
s ne a rabot, aki megszabadult. 

S mikor a szónok a sirnál beszél, 
és végül kiált: „Hát Isten veled!" 
ne le a sírba integessen- nékem, . ' - 
fölfelé nyújtson búcsúzó kezet ! 

KOD ES NAPFÉNY. 

Ablakomon ma nincsen jégvirág. 
Aho^y kinézek, szürke a világ : 
köd lomhál a földön. 
A szobám ma börtön.. 

Mi van a ködben? És mi van a ködön túl? 

Elpusztulhat tőlem az egész világ; 

ha a nap az égről, mint az alma lehull, 

és leomlik véle a csillagmiriád, 

én nem fogom tudni, én semmit se látok, 

csak az álló ködöt, meg a kertpalánkot. 

Ablakom alatt a kiskert sárgul elém. 

A nagy mindenségböl csak ennyi az enyém: 

kóró, letörött ág, elhervadt levélke, 

száz kis halott virág szomorú emléke. 



DigitizedbyVjO.OQlC ,' 



138 



De nincs örökös köd szép Magyarországban, 
s főkép nincs Egerben és itt is a Sáncban: 
átnyilalja a nap, elszáll mint a fátyol. 
Feltárul a közel, feltárul a távol. 

Vidám pikulaszó s bögőmoraj hallszik: 
a Sánc egy utcáján most kezdik a lakzit. 
Kirajzik egy házból a Sánc tarka népe; 
piros-szoknyás lányok ringatósan lépve; 
legények legelői a táncot bokázva, 
hátul meg a vének csendes ballagdálva, 

Nyoszoló-lányok közt egy koszorús leány. 
Orcája halavány s mégis boldog vidám. 
Vissza- visszapillant az édesanyjára. 
S akkor könny lopódzik szeme csillagára. 

NE FÉLJ! 

Mintha látnám a fehér-ruhás Szentet, 
amint Jairus házához közelget, 
s hirül hozzák, hogy: Meghalt már a lánykaP 
Jézus ránéz az elsápadt apára: 
„Ne félj, csak higyj !" 

Ha ránk is így szakad a fájdalom, 
szerettünket látva a gyászpadon, 
s kiáltjuk: Nincs már, nincs, aki megmentsen! 
törjön át Jézus szava a bús csenden : 
„Ne félj, csak higyj !" 

